 



Skrænten tilhører FDF Kibæk og er en helårslejr der benyttes til sommer/weekend ophold for institutioner og familier.

Lejren er placeret i et utroligt naturskøn område direkte ved Skjern Å.

Lejren udlejes til uniformerede korps, foreninger, skoler, institutioner og familier. Alt ophold på lejren og dens tilhørende områder sker på eget ansvar.

***LEJREN.***

Lejren har 50 sovepladser fordelt i 6 adskilte soverum med plads til 8+8+8+6+4+4, samt lederrum med plads til 2+2+4+4.

Der er baderum med toilet, hvoraf et er et handicap toilet. Desuden er der 2 toiletter med håndvask.

***LEJERPLADSEN.***

Området omkring lejren er på 40.000 m2. Mod syd grænser arealet ned til Skjern Å, hvor gæsterne med gyldig fisketegn gerne må fiske når de er lejere i hytten. Mod vest er området afgrænset ved vejen/sti og mod nord og øst af levende hegn. (Læbælte)

***NØGLEN TIL LEJREN.***

Nøglen til lejren afhentes hos BRUGSEN i Arnborg tlf. 97149022, venligst se nærmere besked i lejekontrakten.

***VED ANKOMST.*** \**henviser til plantegning*

*Aflæs EL-måler og timetæller til oliefyr. \*Rum 13.*

***EL og VARME.***

Aktiver HFI relæer samt tænd for el-varmen ved at dreje knappen på 1, i lederrum – rum 13\*. Alle el-radiatorer er styret herfra, hvis de er tændt – dvs indstillet på 10 – 20 grader.

Radiatorvarmen i den ”gamle” afdeling forsynes fra oliefyret som står i kælderen. Oliefyret tændes ligeledes på el-tavlen i rum 13\*.

***RENGØRING.***

Lejren skal afleveres rengjort således at de næste gæster føler sig velkomne. Efter jeres afrejse bliver lejren inspiceret. Såfremt rengøringen er mangelfuld forbeholder vi os ret til at lade lejren rengøre for lejers regning.

Rengøring omfatter følgende:

1. Alle gulve støvsuges/fejes og vaskes.
2. Køleskab og fryser rengøres og afbrydes ved stikkontakten – lad dørene stå på

klem.

1. Ovne, komfur og opvaskemaskine rengøres.
2. Køjer og madrasser støvsuges – madrasser stilles på højkant i køjen.
3. Inventar og madrasser placeres i de respektive rum.
4. Borde og stole tørres af.
5. Ild i pejs og bålpladsen slukkes.
6. Pejsen rengøres – husk støvsugeren må ikke bruges her til.
7. Toiletter, håndvaske og spejle rengøres.

10. I baderum rengøres vægfliser.

11. Vinduer rengøres indvendig.

***RENGØRINGSARTIKLER.***

Rengøringsartikler findes i rum 6\*. Der er rengøringsartikler til gulve og toiletter samt til køkkenrengøring. Efter endt brug placeres de benyttede artikler igen i rum 6\*. Brugte klude efterlades i spand på rengøringsvognen.

***Praktiske oplysninger.***

***KIRKE.***

Arnborg Sogn og kirke kan kontaktes på tlf. 97149016. (Præstegården)

***LÆGEVAGT.***

Lægehus i Herning kan træffes på tlf. 97128844.

***FLAGSTANG.***

Lejren har en central placeret flagstang og flaget findes i lejren (rum 16\*) Der må gerne flages når man er på lejren. Naturligvis under hensyntagen til vore kendte Danske flagregler.

***SKJERN Å.***

Ved lejren er Skjern Å dyb og farlig med stærk strøm, vær derfor forsigtig hvis I færdes ved åen. Skrænten ned mod åen må kun betrædes varsomt og det anbefales at alle på lejren bliver gjort bekendt med forholdene. Der må fiskes i åen medens I er lejere i hytten. Naturligvis kun hvis man har gyldig fisketegn.

***LEJERBÅLSPLADSEN.***

På lejerpladsen findes en dejlig bålplads. Medbring selv brænde, idet der ikke må fældes, skæres eller hugges i områdets beplantning/træer. Dog må der gerne samles kvas i skovbunden på lejren hvis dette findes. Bål må **kun** tændes på bålpladsen. Dog tillades bål på opbyggede lejerpladser hvis gældende regler for båltænding overholdes.

***LEJREN.***

Madrasser må **ikke** benyttes udendørs. Såfremt inventar/madrasser flyttes rundt i lejren under opholdet skal de ved afrejsen placeres i de respektive rum.

***SERVICE, HÅRDEHVIDEVARER mv.***

Der er service til 50 personer, køleskab (185 cm høj) 100 l Skabsfryser, institutionskomfur, to el-ovne samt industri opvaskemaskine.

Medbring selv toiletpapir, karklude, viskestykker, opvaskemiddel og tabs eller opvaskesæbe til opvaskemaskinen.

***FORSYNING.***

Der er mulighed for dagligvare indkøb i BRUGSEN i Arnborg, tlf. 97149022. (Der hvor nøglen udleveres) Der kan evt. træffes aftale med Brugsen om levering af varer på lejren.

***VED AFREJSE.***

Aflæs EL-måler og timetæller for oliefyret i rum 13\*. Noter aflæsning på det tilsendte aflæsningsskema og afregn for forbrug samtidig med betaling af slutleje. Der **skal** efterlades et eksemplar af aflæsningsskemaet ved el-måleren i rum 13\*

***EL & OLIEFYR.***

Afbryd HFI relæet og sluk for el-varmen ved at dreje knappen på 0. Oliefyret slukkes ved at afbryde HFI relæet mærket oliefyr. **Bemærk HFI relæet mærket røgalarm må ikke slukkes.** (sidder i rum 13\*)

***NØGLEN.***

Nøglen afleveres til BRUGSEN i Arnborg. (evt. i den ophængte påstkasse hvis brugsen har lukket når i tager hjem)

***AFREJSE TIDSPUNKT.***

Vi henstiller til at I så vidt muligt respekterer afrejse tidspunktet, jvf. lejebekræftelse

Idet lejren inspiceres umiddelbart herefter.

***AFFALD.***

Alt affald som ikke tages med hjem **skal** efterlades i affaldscontaineren, eller i sorte affaldssække ved containeren hvis denne skulle være fuld. Containeren tømmes normalt førstkommende onsdag.

***ØVRIGE FORHOLD.***

Ødelagte køkkenting skal erstattes og afregnes sammen med betaling af slutleje iht. beskrivelsen som forefindes i køkkenet. Ødelagte ting herudover skal meddeles til udlejer ved afrejse eller hurtigst muligt her efter.

**Ved afrejse skal alle vinduer være lukkede og dørene låste.**

***Vi ønsker Jer alle en god hjemrejse.***

***Med venlig hilsen***

***FDF Kibæk.***